《游真祺观》
宋代·邵奕

肩舆迢递访游仙，自是山中别有天。
松影参差笼玉殿，鹤声嘹喨下芝田。
青苍巘色临门外，断续泉流绕槛前。
便可相从解簪绂，时清难恋薜萝烟。

作者简介：邵奕，字日华，桂阳（今广东连县）人。太宗太平兴国八年（九八三）进士。解褐邵阳主簿，曾以光禄卿出使交州。真宗大中祥符初，知兖州。四年（一○一一），改知广州。卒年六十三（《连州志》卷七）。